CELEX: 32016R0909
Language: lt
Date: 2016-03-01 00:00:00
Title: 2016 m. kovo 1 d. Komisijos deleguotasis reglamentas (ES) 2016/909, kuriuo Europos Parlamento ir Tarybos reglamentas (ES) Nr. 596/2014 papildomas techniniais reguliavimo standartais, susijusiais su kompetentingoms institucijoms teiktinų pranešimų turiniu ir pranešimų sąrašo sudarymu, skelbimu ir tvarkymu (Tekstas svarbus EEE)

10.6.2016   
            
            
               LT
            
            
               Europos Sąjungos oficialusis leidinys
            
            
               L 153/13
            
         KOMISIJOS DELEGUOTASIS REGLAMENTAS (ES) 2016/909
   2016 m. kovo 1 d.
   kuriuo Europos Parlamento ir Tarybos reglamentas (ES) Nr. 596/2014 papildomas techniniais reguliavimo standartais, susijusiais su kompetentingoms institucijoms teiktinų pranešimų turiniu ir pranešimų sąrašo sudarymu, skelbimu ir tvarkymu
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. balandžio 16 d. Europos Parlamento ir Tarybos reglamentą (ES) Nr. 596/2014 dėl piktnaudžiavimo rinka (Piktnaudžiavimo rinka reglamentas) ir kuriuo panaikinama Europos Parlamento ir Tarybos direktyva 2003/6/EB ir Komisijos direktyvos 2003/124/EB, 2003/125/EB ir 2004/72/EB (1), ypač į jo 4 straipsnio 4 dalies trečią pastraipą,
   kadangi:
   
               (1)
            
            
               pagal Europos Parlamento ir Tarybos reglamento (ES) Nr. 600/2014 (2) 27 straipsnio 3 dalies trečią pastraipą priimtinu Komisijos deleguotuoju reglamentu įpareigojama nuolatos teikti finansinių priemonių, kuriomis leista prekiauti, identifikavimo bazinius duomenis. Tačiau Reglamento (ES) Nr. 596/2014 4 straipsniu prekybos vietos įpareigojamos savo kompetentingoms institucijoms tik vieną kartą pranešti informaciją apie finansines priemones, dėl kurių pateiktas prašymas leisti prekiauti, kuriomis leidžiama prekiauti arba prekiaujama, ir vieną kartą, kai vėliau prekyba tomis finansinėmis priemonėmis užbaigiama arba kai jomis prekiauti nebeleidžiama. Dėl išdėstytų pranešimo prievolių pagal Reglamentą (ES) Nr. 596/2014 ir pirmiau minėtą deleguotąjį reglamentą skirtumų, siekiant sumažinti dėl tokių prievolių subjektams tenkančią administracinę naštą, pranešimo prievolės pagal šį reglamentą turėtų būti suvienodintos su pranešimo prievolėmis pagal minėtąjį deleguotąjį reglamentą;
            
         
               (2)
            
            
               siekiant sudaryti sąlygas veiksmingai ir produktyviai naudotis pranešimų apie finansines priemones sąrašu, prekybos vietos turėtų teikti išsamius ir tikslius pranešimus apie finansines priemones. Dėl tų pačių priežasčių kompetentingos institucijos turėtų patikrinti ir įvertinti iš prekybos vietų gautų pranešimų apie finansines priemones išsamumą ir tikslumą bei nedelsdamos jas informuoti apie aptiktus trūkumus arba netikslumus. Panašiai ir Europos vertybinių popierių ir rinkų institucija (EVPRI) turėtų tikrinti ir vertinti iš kompetentingų institucijų gautų pranešimų apie finansines priemones išsamumą ir tikslumą bei nedelsdama jas informuoti apie aptiktus trūkumus arba netikslumus;
            
         
               (3)
            
            
               siekiant sudaryti sąlygas veiksmingai naudotis ir keistis duomenimis, pranešimų apie finansines priemones sąrašas turėtų būti skelbiamas EVPRI interneto svetainėje elektronine, kompiuteriu skaitoma ir atsisiunčiama forma;
            
         
               (4)
            
            
               šis reglamentas grindžiamas techninių reguliavimo standartų projektais, kuriuos EVPRI pateikė Komisijai. EVPRI surengė atviras viešas konsultacijas dėl techninių reguliavimo standartų projektų, kuriais grindžiamas šis reglamentas, išanalizavo galimas su jais susijusias sąnaudas ir naudą ir paprašė, kad pagal Europos Parlamento ir Tarybos reglamento (ES) Nr. 1095/2010 (3) 37 straipsnį įsteigta Vertybinių popierių ir rinkų suinteresuotųjų subjektų grupė pateiktų savo nuomonę;
            
         
               (5)
            
            
               siekiant užtikrinti sklandų finansų rinkų veikimą, šis reglamentas turi įsigalioti kuo skubiau, o juo nustatytos nuostatos turi būti taikomos nuo tos pačios datos kaip Reglamento (ES) Nr. 596/2014 nuostatos,
            
         PRIĖMĖ ŠĮ REGLAMENTĄ:
   1 straipsnis
   Į pranešimus apie finansines priemones, teikiamus pagal Reglamento (ES) Nr. 596/2014 4 straipsnio 1 dalį, įtraukiami visi su atitinkamomis finansinėmis priemonėmis susiję duomenys, nurodyti šio reglamento priedo 2 lentelėje.
   2 straipsnis
   1.   Kompetentingos institucijos automatiškai tikrina ir vertina, ar pagal Reglamento (ES) Nr. 596/2014 4 straipsnio 1 dalį gauti pranešimai atitinka šio reglamento 1 straipsnio ir Komisijos įgyvendinimo reglamento (ES) 2016/378 (4) 2 straipsnio reikalavimus.
   2.   Prekybos vietų operatoriai nedelsiant automatiškai informuojami apie gautų pranešimų trūkumus ir pranešimų nepateikimą iki Įgyvendinimo reglamento (ES) 2016/378 1 straipsnyje nustatyto termino.
   3.   Kompetentingos institucijos automatiškai pagal 1 straipsnį perduoda išsamius ir tikslius pranešimus apie finansines priemones EVPRI.
   Kitą dieną po pranešimo apie finansines priemones gavimo pagal Reglamento (ES) Nr. 596/2014 4 straipsnio 2 dalį EVPRI automatiškai konsoliduoja iš kiekvienos kompetentingos institucijos gautus pranešimus.
   4.   EVPRI automatiškai tikrina ir vertina, ar iš kompetentingų institucijų gauti pranešimai yra išsamūs ir tikslūs bei atitinka taikomus standartus ir formas, nurodytus Įgyvendinimo reglamento (ES) 2016/378 priedo 3 lentelėje.
   5.   EVPRI nedelsdama automatiškai informuoja susijusias kompetentingas institucijas apie gautų pranešimų trūkumus ir pranešimų nepateikimą iki Įgyvendinimo reglamento (ES) 2016/378 1 straipsnio 3 dalyje nustatyto termino.
   6.   EVPRI savo interneto svetainėje automatiškai skelbia išsamų pranešimų sąrašą elektronine, kompiuteriu skaitoma ir atsisiunčiama forma.
   3 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2016 m. liepos 3 d.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. kovo 1 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 173, 2014 6 12, p. 1.
   
      (2)  2014 m. gegužės 15 d. Europos Parlamento ir Tarybos reglamentas (ES) Nr. 600/2014 dėl finansinių priemonių rinkų, kuriuo iš dalies keičiamas Reglamentas (ES) Nr. 648/2012 (OL L 173, 2014 6 12, p. 84).
   
      (3)  2010 m. lapkričio 24 d. Europos Parlamento ir Tarybos reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (OL L 331, 2010 12 15, p. 84).
   
      (4)  2016 m. kovo 11 d. Komisijos įgyvendinimo reglamentas (ES) 2016/378, kuriuo pagal Europos Parlamento ir Tarybos reglamentą (ES) Nr. 596/2014 nustatomi techniniai įgyvendinimo standartai, susiję su kompetentingoms institucijoms teikiamų pranešimų forma, šablonu ir pateikimo laiku (OL L 72, 2016 3 17, p. 1).
   
      PRIEDAS
      
         Pranešimai apie finansines priemones, teikiami pagal Reglamento (ES) Nr. 596/2014 4 straipsnio 1 dalį
      
      
         1 lentelė
      
      
         Biržos prekių ir apyvartinių taršos leidimų išvestinių finansinių priemonių klasifikacija, skirta 2 lentelei (35–37 laukeliai)
      
      
                  Bazinė prekė
               
               
                  Prekės pakategorė
               
               
                  Papildoma pakategorė
               
            
                  AGRI – žemės ūkio produktai
               
               
                  GROS – grūdai ir aliejingosios sėklos
               
               
                  FWHT – pašariniai kviečiai
                  SOYB – sojos
                  CORN – saldieji kukurūzai
                  RPSD – rapsai
                  RICE – ryžiai
                  OTHR – kita
               
            
                  SOFT – neperdirbti produktai
               
               
                  CCOA – kakava
                  ROBU – didžiojo kavamedžio kava
                  WHSG – baltasis cukrus
                  BRWN – žaliavinis cukrus
                  OTHR – kita
               
            
                  POTA – bulvės
               
               
                   
               
            
                  OOLI – alyvuogių aliejus
               
               
                  LAMP – paprastasis alyvuogių aliejus
               
            
                  DIRY – pieno produktai
               
               
                   
               
            
                  FRST – medienos gaminiai
               
               
                   
               
            
                  SEAF – jūros gėrybės
               
               
                   
               
            
                  LSTK – gyvuliai
               
               
                   
               
            
                  GRIN – grūdai
               
               
                  MWHT – malamieji kviečiai
               
            
                  NRGY – energija
               
               
                  ELEC – elektra
               
               
                  BSLD – bazinė apkrova
                  FITR – finansinės perdavimo teisės
                  PKLD – pikinė apkrova
                  OFFP – nepikinė apkrova
                  OTHR – kita
               
            
                  NGAS – gamtinės dujos
               
               
                  GASP – GASPOOL
                  LNGG – LNG (suskystintos gamtinės dujos)
                  NBPG – NBP
                  NCGG – NCG (nekondensuojamos kvapiosios dujos)
                  TTFG – TTF
               
            
                  OILP – nafta
               
               
                  BAKK – Bakeno nafta
                  BDSL – biodyzelinas
                  BRNT – žalia nafta Brent
                  BRNX – žalia nafta Brent (naujas terminas)
                  CNDA – Kanados nafta
                  COND – dujų kondensatas
                  DSEL – dyzelinas
                  DUBA – Dubajaus nafta
                  ESPO – ESPO (naftotiekio „Rytų Sibiras–Ramusis vandenynas“ nafta)
                  ETHA – etanolis
                  FUEL – kuras
                  FOIL – mazutas
                  GOIL – gazolis
                  GSLN – benzinas
                  HEAT – krosnių kuras
                  JTFL – reaktyviniai degalai
                  KERO – žibalas
                  LLSO – „Light Louisiana Sweet“ (LLS) nafta
                  MARS – Marso naftos platformos nafta
                  NAPH – pirminis benzinas
                  NGLO – NGL (gamtiniai dujų kondensatai)
                  TAPI – TAPI naftotiekio nafta
                  URAL – Uralo nafta
                  WTIO – WTI nafta
               
            
                  COAL – anglis
                  INRG – „Inter Energy“
                  RNNG – atsinaujinančioji energija
                  LGHT – lengvieji distiliatai
                  DIST – distiliatai
               
               
                   
               
            
                  ENVR – aplinkos
               
               
                  EMIS – emisija
               
               
                  CERE – CER (patvirtintas išmetamųjų teršalų mažinimo vienetas)
                  ERUE – ERU (išmetamųjų teršalų mažinimo vienetas)
                  EUAE – EUA (apyvartinis taršos leidimas)
                  EUAA – EUAA (aviacijos apyvartinis taršos leidimas)
                  OTHR – kita
               
            
                  WTHR – oras
                  CRBR – anglies turintys teršalai
               
               
                   
               
            
                  FRGT – kroviniai
               
               
                  WETF – skystieji
               
               
                  TNKR – tanklaiviai
               
            
                  DRYF – birieji
               
               
                  DBCR – biriųjų krovinių vežimo laivai
               
            
                  CSHP – konteinervežiai
               
               
                   
               
            
                  FRTL – trąšos
               
               
                  AMMO – amoniakas
                  DAPH – DAP (diamonio fosfatas)
                  PTSH – kalio karbonatas
                  SLPH – siera
                  UREA – karbamidas
                  UAAN – UAN (karbamido ir amonio nitrato mišiniai)
               
               
                   
               
            
                  INDP – pramonės gaminiai
               
               
                  CSTR – statyba
                  MFTG – gamyba
               
               
                   
               
            
                  METL – metalai
               
               
                  NPRM – ne brangieji
               
               
                  ALUM – aliuminis
                  ALUA – aliuminio lydinys
                  CBLT – kobaltas
                  COPR – varis
                  IRON – geležies rūda
                  LEAD – švinas
                  MOLY – molibdenas
                  NASC – NASAAC (Šiaurės Amerikos specialieji aliuminio lydiniai)
                  NICK – nikelis
                  STEL – plienas
                  TINN – alavas
                  ZINC – cinkas
                  OTHR – kiti
               
            
                  PRME – brangieji
               
               
                  GOLD – auksas
                  SLVR – sidabras
                  PTNM – platina
                  PLDM – paladis
                  OTHR – kiti
               
            
                  MCEX – įvairios egzotinės biržos prekių išvestinės finansinės priemonės (angl. Multi Commodity Exotic)
               
               
                   
               
               
                   
               
            
                  PAPR – popierius
               
               
                  CBRD – taros kartonas
                  NSPT – laikraštinis popierius
                  PULP – plaušiena
                  RCVP – rūšiuotoji makulatūra
               
               
                   
               
            
                  POLY – polipropilenas
               
               
                  PLST – plastikas
               
               
                   
               
            
                  INFL – infliacija
               
               
                   
               
               
                   
               
            
                  OEST – oficiali ekonominė statistika
               
               
                   
               
               
                   
               
            
                  OTHC – kitos C10 finansinės išvestinės priemonės, kaip apibrėžta Komisijos deleguotojo reglamento, kuriuo Reglamentas (ES) Nr. 600/2014 papildomas techniniais reguliavimo standartais, susijusiais su prekybos vietoms ir investicinėms įmonėms taikomais skaidrumo reikalavimais, susijusiais su obligacijomis, struktūrizuotais finansiniais produktais, apyvartiniais taršos leidimais ir išvestinėmis finansinėmis priemonėmis, III priedo 10.1 lentelės skirsnyje „Kitos C10 finansinės išvestinės priemonės“.
               
               
                  DLVR – pagrindinė suma perduodama
                  NDLV – pagrindinė suma neperduodama
               
               
                   
               
            
                  OTHR – kita
               
               
                   
               
               
                   
               
            
         
      
         2 lentelė
      
      
         Pagal Reglamento (ES) Nr. 596/2014 4 straipsnio 1 dalį kompetentingoms institucijoms teiktinų pranešimų turinys
      
      
                  Nr.
               
               
                  Laukelis
               
               
                  Teiktina informacija
               
            
                  
                     Bendrieji laukeliai
                  
               
            
                  1
               
               
                  Priemonės identifikavimo kodas
               
               
                  Finansinei priemonei identifikuoti naudojamas kodas.
               
            
                  2
               
               
                  Nesutrumpintas priemonės pavadinimas
               
               
                  Nesutrumpintas finansinės priemonės pavadinimas.
               
            
                  3
               
               
                  Priemonės klasifikavimas
               
               
                  Finansinei priemonei klasifikuoti taikoma sistema.
                  Turi būti pateiktas visas tikslus finansinių priemonių klasifikavimo (CFI) kodas.
               
            
                  4
               
               
                  Priskyrimas prie biržos prekių išvestinių finansinių priemonių
               
               
                  Nurodoma, ar finansinė priemonė atitinka biržos prekių išvestinių finansinių priemonių apibrėžtį, pateiktą Reglamento (ES) Nr. 600/2014 2 straipsnio 1 dalies 30 punkte.
               
            
                  
                     Su emitentu susiję laukeliai
                  
               
            
                  5
               
               
                  Emitento arba prekybos vietos operatoriaus identifikavimo kodas
               
               
                  Emitento arba prekybos vietos operatoriaus juridinio asmens identifikatorius (LEI).
               
            
                  
                     Su prekybos vieta susiję laukeliai
                  
               
            
                  6
               
               
                  Prekybos vieta
               
               
                  Prekybos vietos arba sistemingai sandorius savo viduje sudarančio tarpininko segmento rinkos identifikavimo kodas (MIC), kai yra; priešingu atveju – veiklos MIC kodas.
               
            
                  7
               
               
                  Sutrumpintas finansinės priemonės pavadinimas
               
               
                  Sutrumpintas finansinės priemonės pavadinimas pagal ISO 18774.
               
            
                  8
               
               
                  Emitento prašymas leisti prekiauti
               
               
                  Nurodoma, ar finansinės priemonės emitentas yra pateikęs prašymą leisti prekiauti arba yra patvirtinęs prekybą arba leidimą prekiauti savo finansinėmis priemonėmis prekybos vietoje.
               
            
                  9
               
               
                  Leidimo prekiauti patvirtinimo data
               
               
                  Prekybos arba leidimo prekiauti savo finansinėmis priemonėmis prekybos vietoje patvirtinimo data ir laikas.
               
            
                  10
               
               
                  Prašymo leisti prekiauti data
               
               
                  Prašymo leisti prekiauti prekybos vietoje data ir laikas.
               
            
                  11
               
               
                  Leidimo prekiauti data arba pirmos prekybos data
               
               
                  Leidimo prekiauti prekybos vietoje data ir laikas arba pirmos prekybos priemone data ir laikas, arba pirmo pavedimo arba kainos siūlymo gavimo prekybos vietoje data ir laikas.
               
            
                  12
               
               
                  Užbaigimo data
               
               
                  Data ir laikas, nuo kurio finansinėmis priemonėmis nebus prekiaujama arba nebus leidžiama prekiauti prekybos vietoje.
                  Kai ši data ir laikas nežinomi, laukelis nepildomas.
               
            
                  
                     Su nominaliąja valiuta susiję laukeliai
                  
               
            
                  13
               
               
                  1 nominalioji valiuta
               
               
                  Valiuta, kuria denominuota nominalioji suma.
                  Palūkanų normų arba valiutos išvestinių finansinių priemonių sutarties atveju nurodoma 1 sandorio dalies nominalioji valiuta arba valiutų poros 1-oji valiuta.
                  Apsikeitimo sandorių atveju, kai pagrindinis apsikeitimo sandoris vykdomas viena valiuta, nurodoma pagrindinio apsikeitimo sandorio nominalioji valiuta. Kai apsikeitimo sandorių pagrindinis turtas yra denominuotas keliomis valiutomis, nurodoma apsikeitimo sandorio 1 dalies nominalioji valiuta.
               
            
                  
                     Su obligacijomis arba kitokios formos skolos vertybiniais popieriais susiję laukeliai
                  
               
            
                  14
               
               
                  Bendra išleista nominali suma
               
               
                  Bendra išleista nominali suma pinigine verte.
               
            
                  15
               
               
                  Išpirkimo data
               
               
                  Finansinės priemonės, apie kurią teikiama informacija, išpirkimo data.
                  Laukelis skirtas skolos priemonėms su nustatyta išpirkimo data.
               
            
                  16
               
               
                  Nominaliosios vertės valiuta
               
               
                  Skolos priemonių nominaliosios vertės valiuta.
               
            
                  17
               
               
                  Vieneto nominalioji vertė / minimali prekybos vertė
               
               
                  Kiekvienos priemonės nominalioji vertė. Jei jos nėra, įrašyti minimalią prekybos vertę.
               
            
                  18
               
               
                  Fiksuotoji norma
               
               
                  Skolos priemonės grąžos fiksuotoji norma procentais, kai priemonė laikoma iki išpirkimo datos.
               
            
                  19
               
               
                  Kintamosios palūkanų normos obligacijos indekso / lyginamojo indekso identifikavimo kodas
               
               
                  Įrašyti, jei identifikavimo kodas yra.
               
            
                  20
               
               
                  Kintamosios palūkanų normos obligacijos indekso / lyginamojo indekso pavadinimas
               
               
                  Kai identifikavimo kodo nėra, įrašyti indekso pavadinimą.
               
            
                  21
               
               
                  Kintamosios palūkanų normos obligacijos indekso / lyginamojo indekso terminas
               
               
                  Kintamosios palūkanų normos obligacijos indekso / lyginamojo indekso terminas. Terminas nurodomas dienomis, savaitėmis, mėnesiais ar metais.
               
            
                  22
               
               
                  Kintamosios palūkanų normos obligacijos indekso / lyginamojo indekso bazinio punkto skirtumas
               
               
                  Bazinių punktų iki indekso ar virš jo skaičius, naudojamas kainai apskaičiuoti.
               
            
                  23
               
               
                  Obligacijos pirmumas
               
               
                  Nurodoma obligacijos rūšis: pirmaeilė skola, tarpinio pobūdžio skola, subordinuotoji arba mažesnio prioriteto skola.
               
            
                  
                     Su išvestinėmis finansinėmis priemonėmis ir vertybiniais popieriais pakeistomis išvestinėmis finansinėmis priemonėmis susiję laukeliai
                  
               
            
                  24
               
               
                  Galiojimo pabaigos data
               
               
                  Finansinės priemonės termino diena. Laukelis skirtas tik išvestinėms finansinėms priemonėms su nustatyta termino diena.
               
            
                  25
               
               
                  Kainos daugiklis
               
               
                  Pagrindinės finansinės priemonės, kurią atspindi viena išvestinių finansinių priemonių sutartis, vienetų skaičius.
                  Su indeksu susieto ateities sandorio arba pasirinkimo sandorio atveju nurodoma indekso punkto suma.
                  Skirtumo lažybų (angl. spreadbet) atveju nurodomas pagrindinės finansinės priemonės, dėl kurios lažinamasi, kainos pokytis.
               
            
                  26
               
               
                  Pagrindinės finansinės priemonės kodas
               
               
                  Pagrindinės finansinės priemonės ISIN kodas.
                  Amerikos depozitoriumo pakvitavimų (ADR), tarptautinių depozitoriumo pakvitavimų (GDR) ir panašių finansinių priemonių atveju nurodomas finansinės priemonės, kuria grindžiamos šios priemonės, ISIN kodas.
                  Konvertuojamųjų obligacijų atveju nurodomas priemonės, į kurią gali būti konvertuota obligacija, ISIN kodas.
                  Išvestinių finansinių priemonių ar kitų priemonių, kurios turi pagrindinę finansinę priemonę, atveju nurodomas pagrindinės finansinės priemonės ISIN kodas, kai pagrindine finansine priemone leidžiama prekiauti arba prekiaujama prekybos vietoje. Kai pagrindinė finansinė priemonė yra dividendai akcijomis, nurodomas susijusios akcijos, suteikiančios teisę į pagrindinius dividendus, priemonės kodas.
                  Kredito įsipareigojimų neįvykdymo apsikeitimo sandorių atveju nurodomas išvestinės finansinės priemonės pagrindinės pozicijos ISIN kodas.
                  Jeigu pagrindinė finansinė priemonė yra indeksas, turintis ISIN kodą, nurodomas to indekso ISIN kodas.
                  Kai pagrindinė finansinė priemonė yra turto grupė, nurodomi visų turto grupės, kuria leista prekiauti arba yra prekiaujama prekybos vietoje, sudedamųjų dalių ISIN kodai. Todėl 26 ir 27 laukeliai pildomi tol, kol išvardijamos visos turto grupės priemonės.
               
            
                  27
               
               
                  Pagrindinis emitentas
               
               
                  Kai priemonė yra susijusi su emitentu, o ne su viena priemone, nurodomas emitento LEI kodas.
               
            
                  28
               
               
                  Pagrindinės finansinės priemonės indekso pavadinimas
               
               
                  Kai pagrindinė finansinė priemonė yra indeksas, nurodomas indekso pavadinimas.
               
            
                  29
               
               
                  Pagrindinio indekso terminas
               
               
                  Kai pagrindinė finansinė priemonė yra indeksas, nurodomas indekso terminas.
               
            
                  30
               
               
                  Pasirinkimo sandorio rūšis
               
               
                  Nurodoma, ar išvestinių finansinių priemonių sutartis yra pirkimo (teisė pirkti konkretų pagrindinį turtą) ar pardavimo (teisė parduoti konkretų pagrindinį turtą) sandoris ar neįmanoma nustatyti, ar jis vykdymo metu bus pirkimo ar pardavimo sandoris. Apsikeitimo sandorių atveju nurodoma:
                  
                              —
                           
                           
                              pardavimo, jei tai gavimo apsikeitimo sandoris, kai pirkėjas turi teisę sudaryti apsikeitimo sandorį kaip fiksuotosios normos gavėjas,
                           
                        
                              —
                           
                           
                              pirkimo, jei tai pirkimo apsikeitimo sandoris, kai pirkėjas turi teisę sudaryti apsikeitimo sandorį kaip fiksuotosios normos mokėtojas.
                           
                        Viršutinių ir apatinių ribų sandorių atveju nurodoma:
                  
                              —
                           
                           
                              pardavimo, kai tai apatinės ribos,
                           
                        
                              —
                           
                           
                              pirkimo, kai tai viršutinės ribos.
                           
                        Laukelis skirtas tik išvestinėms finansinėms priemonėms, kurios yra pasirinkimo sandoriai arba varantai.
               
            
                  31
               
               
                  Vykdymo kaina
               
               
                  Nurodoma iš anksto nustatyta kaina, kuria turėtojas turės pirkti arba parduoti pagrindinę finansinę priemonę, arba nurodoma, kad kainos vykdymo metu nustatyti neįmanoma.
                  Laukelis skirtas tik pasirinkimo sandoriams arba varantams, kurių vykdymo kaina gali būti nustatyta vykdymo metu.
                  Kai kaina šiuo metu nežinoma, tačiau netrukus bus žinoma, įrašoma vertė „PNDG“.
                  Kai vykdymo kaina netaikoma, laukelis nepildomas.
               
            
                  32
               
               
                  Vykdymo kainos valiuta
               
               
                  Vykdymo kainos valiuta.
               
            
                  33
               
               
                  Pasirinkimo sandorio vykdymo būdas
               
               
                  Nurodoma, ar pasirinkimo sandorį galima įvykdyti tik fiksuotą datą (europietiškas ir azijietiškas būdas), kelias iš anksto nustatytas datas (Bermudų) ar bet kuriuo metu sandorio galiojimo laikotarpiu (amerikietiškas).
                  Šis laukelis skirtas tik pasirinkimo sandoriams, varantams ir teisės patvirtinimo sertifikatams.
               
            
                  34
               
               
                  Vykdymo rūšis
               
               
                  Nurodoma, ar pagal finansinę priemonę atsiskaitoma fiziškai ar pinigais.
                  Kai vykdymo rūšies vykdymo metu nustatyti neįmanoma, įrašoma vertė „OPTL“.
                  Šis laukelis taikomas tik išvestinėms finansinėms priemonėms.
               
            
                  
                     Biržos prekių ir apyvartinių taršos leidimų išvestinės finansinės priemonės
                  
               
            
                  35
               
               
                  Bazinė prekė
               
               
                  Pagrindinio turto klasės bazinė prekė, kaip nurodyta biržos prekių ir apyvartinių taršos leidimų išvestinių finansinių priemonių klasifikacijos lentelėje.
               
            
                  36
               
               
                  Prekės pakategorė
               
               
                  Pagrindinio turto klasės prekės pakategorė, kaip nurodyta biržos prekių ir apyvartinių taršos leidimų išvestinių finansinių priemonių klasifikacijos lentelėje.
                  Laukelyje nurodoma bazinė prekė.
               
            
                  37
               
               
                  Papildoma pakategorė
               
               
                  Pagrindinio turto klasės prekės papildoma pakategorė, kaip nurodyta biržos prekių ir apyvartinių taršos leidimų išvestinių finansinių priemonių klasifikacijos lentelėje.
                  Laukelyje nurodoma prekės pakategorė.
               
            
                  38
               
               
                  Sandorio rūšis
               
               
                  Sandorio rūšis, kaip nurodo prekybos vieta.
               
            
                  39
               
               
                  Galutinės kainos rūšis
               
               
                  Galutinės kainos rūšis, kaip nurodo prekybos vieta.
               
            
                  
                     Palūkanų normų išvestinės finansinės priemonės
                  
               
            
                  
                              —
                           
                           
                              Šio skirsnio laukeliai pildomi tik toms finansinėms priemonėms, kurių pagrindinė finansinė priemonė yra nefinansinė palūkanų normų priemonė.
                           
                        
            
                  40
               
               
                  Orientacinė palūkanų norma
               
               
                  Orientacinės palūkanų normos pavadinimas.
               
            
                  41
               
               
                  Palūkanų normų sandorio terminas
               
               
                  Jeigu turto klasė yra palūkanų normos, šiame laukelyje nurodomas sandorio terminas. Terminas nurodomas dienomis, savaitėmis, mėnesiais ar metais.
               
            
                  42
               
               
                  2 nominalioji valiuta
               
               
                  Kelių valiutų arba skirtingų valiutų apsikeitimo sandorių atveju nurodoma valiuta, kuria denominuota 2 sandorio dalis.
                  Kai apsikeitimo sandorių pagrindinis apsikeitimo sandoris vykdomas keliomis valiutomis, nurodoma valiuta, kuria denominuota 2 sandorio dalis.
               
            
                  43
               
               
                  1 sandorio dalies fiksuotoji norma
               
               
                  Nurodoma naudota 1 sandorio dalies fiksuotoji norma, jei taikoma.
               
            
                  44
               
               
                  2 sandorio dalies fiksuotoji norma
               
               
                  Nurodoma naudota 2 sandorio dalies fiksuotoji norma, jei taikoma.
               
            
                  45
               
               
                  2 sandorio dalies kintamoji palūkanų norma
               
               
                  Nurodoma naudota palūkanų norma, jei taikoma.
               
            
                  46
               
               
                  Palūkanų normų sandorio 2 dalies terminas
               
               
                  Nurodomas palūkanų normos, nustatomos iš anksto nustatytais intervalais pagal rinkos orientacinę palūkanų normą, ataskaitinis laikotarpis. Terminas nurodomas dienomis, savaitėmis, mėnesiais ar metais.
               
            
                  
                     Užsienio valiutos išvestinės finansinės priemonės
                  
               
            
                  
                              —
                           
                           
                              Šio skirsnio laukeliai pildomi tik toms finansinėms priemonėms, kurių pagrindinė finansinė priemonė yra nefinansinė užsienio valiutos priemonė.
                           
                        
            
                  47
               
               
                  2 nominalioji valiuta
               
               
                  Šiame laukelyje nurodoma valiutų poros 2-oji pagrindinė valiuta (pirmoji valiuta įrašoma į 13 laukelį „1 nominalioji valiuta“).
               
            
                  48
               
               
                  Užsienio valiutos priemonės rūšis
               
               
                  Pagrindinės valiutos rūšis.